ชายไทย 2 ราย กลับจาก “คูเวต” ติด “โควิด” ดันป่วยสะสม 3,173 คน ไม่มีผู้เสียชีวิต!
นพ.ทวีศิลป์ โฆษก ศบค. เผยชายไทย 2 ราย กลับจาก “คูเวต” ติด “โควิด” ดันป่วยสะสม 3,173 คน ไม่มีผู้เสียชีวิต!
นพ.ทวีศิลป์ โฆษก ศบค. เผยชายไทย 2 ราย กลับจาก “คูเวต” ติด “โควิด” ดันป่วยสะสม 3,173 คน ไม่มีผู้เสียชีวิต!
1 ก.ค. 2563

นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์แพร่ระบาดของโรคโควิด-19 ประจำวันที่ 1 ก.ค.63 เมื่อเวลา 11.30 น. ที่ทำเนียบรัฐบาล
โดยระบุว่า พบผู้ป่วยยืนยันติดเชื้อรายใหม่ 2 ราย รวมผู้ป่วยยืนยันสะสม 3,173 ราย รักษาหายเพิ่ม 3 ราย รักษาหายแล้ว 3,059 ราย ยังรักษาอยู่ 56 ราย ไม่มีผู้เสียชีวิต จำนวนผู้เสียชีวิตรวม คงที่ 58 ราย
สำหรับผู้ติดเชื้อ 2 รายนี้ เป็นชายไทย อายุ 47 และ 48 ปี อาชีพรับจ้าง เดินทางกลับจากคูเวตถึงไทยเมื่อวันที่ 29 มิ.ย. โดยทั้ง 2 ราย ผ่านการคัดกรอง ณ ด่านสุวรรณภูมิ พบว่ามีอาการไอ และมีไข้ จึงส่งตรวจหาเชื้อในวันที่ 29 มิ.ย. ผลตรวจพบเชื้อ